19. ΑΠΟΦΑΣΗ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Β2/60/Οίκ. 637 της 13/23 Απρ.  1981  (ΦΕΚ Β΄ 244). Περί αυξήσεως των συντάξεων που χορηγεί το Ταμείο Ασφαλίσεως Ορθοδόξου Εφημεριακού Κλήρου Ελλάδος. Έχοντας υπόψη: 1.Τις διατάξεις του άρθρ. 1 παρ. 4 του Ν.Δ. 4577/1966 «περί τροποποιήσεως και συμπληρώσεως της νομοθεσίας περί Κοινωνικής Ασφαλίσεως και ετέρων διατάξεων». 2.Τις διατάξεις του άρθρ. 30 του Νόμ. 1027/80 (ΦΕΚ 49/80 τ. Α΄). 3.Τη 1029/13.5.80 (ΦΕΚ 491/80 τ. Β΄) «περί αναθέσεως αρμοδιοτήτων στους Υφυπουργούς Κοινωνιών Υπηρεσιών». 4.Γνώμη του Διοικητικού Συμβουλίου του Ταμείου Ασφαλίσεως Ορθοδόξου Εφημεριακού Κλήρου Ελλάδος, που διατυπώθηκε κατά την Γ΄/20.2.81 συνεδρίαση αυτού, αποφασίζουμε: 1.Αυξάνονται από 1.1.1981 κατά ποσοστό 11% οι συντάξεις που απονεμήθηκαν μέχρι 31.12.1979 των συνταξιούχων ειδικών κατηγοριών (Ψαλτών, Διακόνων, Ιδρυματικών, Δικηγόρων κ.λπ.) συνταξιοδοτηθέντων βάσει του Κανονισμού Συντάξεων του Ταμείου. 2.Αυξάνονται κατά το αυτό ποσοστό 11% και τα ανώτατα όρια συμμετοχής στις συντάξεις Ν.Δ. 4202/61, και 3.Ορίζεται ως κατώτατο όριο των καταβαλλομένων από το ΤΑΚΕ συντάξεων, για όλους  ανεξαιρέτως τους συνταξιούχους αυτού το ποσό των 7.500 δραχμών από 1.1.1981. 